
На основу члана 32. став 1. тачка 20. Закона о локалној самоуправи („Сл. гласник РС“, бр. 129/2007, 83/2014-др. закон, 101/2016-др.закон, 47/2018 и 111/2021-др.закон), члана 40. став 1. тачка 20. Статута Општине Кладово („Сл. лист Општине Кладово“, бр. 7/2019), члана 99. став 2. и став 13. Закона о планирању и изградњи („Сл. гласник РС“, бр. 72/2009; 81/2009-испр., 64/2010-одлука УС; 24/2011; 121/2012; 42/2013-одлука УС; 50/2013-одлука УС; 98/2013-одлука УС; 132/2014, 145/2014, 83/2018, 31/2019, 37/2019-др.закон, 9/2020 и 52/2021), члана 136. и члана 137. Закона о општем управном поступку („Сл. гласник РС“, бр. 18/2016 и 95/2018-аутентично тумачење) и члана 13. став 1. и члана 14. Одлуке о грађевинском земљишту („Сл. лист Општине Кладово“, бр 1/2018, 7/2018 и 13/2019), Скупштина општине Кладово, на седници одржаној дана 22.02.2023. године, доноси:
Р Е Ш Е Њ Е
I

Отуђује се неизграђено грађевинско земљиште из јавне својине Општине Кладово Драгану (Милан) Гуцићу из Кладова, ул. Вељка Влаховића, бр. 51 (у даљем тексту: Стицалац), и то кп.бр. 6921, улица „Војводе Степе“, остало вештачки створено неплодно земљиште, површине 0.02,91ха, земљиште у грађевинском подручју у јавној својини Општине Кладово, уписана у Листу непокретности број 3858 КО Кладово, по цени од 102.000,00 (словима: сто две хиљаде) динара по 1 (словима: једном) ару, односно 296.820,00 (словима: двеста деведесет шест хиљада осамсто двадесет) динара за укупну површину.

Наведена катастарска парцела налази у границама Измена и допуна Плана генералне регулације општине Кладово („Сл. лист општине Кладово“, бр. 15/2018 и 13/2019-исправка), у оквиру IV-Урбанистичке целине: „Песак“, као површина за породично становање, површине је 291m², нестандардна је парцела јер је мања од планом прописане минималне површине од 400m², а на грађевинској парцели (која је већ формирана, затечена) на површинама намењеним породичном становању, чија је површина мања од површине утврђене у посебним правилима грађења може се дозволити изградња објекта стамбене или комерцијалне намене, спратности до П+1, са два стана/два пословна простора, уз обезбеђених минимално 1ПМ/за један стан или једну пословну јединицу, индекса заузетости до 60%, са удаљењем од бочних граница грађевинске парцеле минимално 1,0m и 2,0m и од задње границе парцеле од минимално 2,0m, с´ тим да, уколико није обезбеђена удаљеност од објекта на суседним парцелама од минимално 3,0m, није дозвољено отварање отвора стамбених просторија, а у случају изградње објекта у прекинутом низу, удаљење бочних граница парцела постоји 0m и минимално 2,5m, уз поштовање хоризонталне и вертикалне регулације суседних објеката.

На предметном земљишту постоје електроенергетски услови за прикључење стамбеног објекта на н.н. мрежу, а за потребе напајања електричном енергијом планираног објекта треба изградити прикључак на постојећу нисконапонску мрежу, те да мерно место за регистровање испоручене електричне енергије мора бити ван комплекса објекта, тј. на линији разграничења плаца и јавне површине, а прецизни технички услови за прикључење објекта на електродистрибутивну мрежу биће дати тек када се инвеститор изјасни о захтеваној једновременој снази преко обједињене процедуре; могуће је извршити прикључење објекта са кп.бр. 6921 КО Кладово прикључењем на уличну водоводну мрежу PE DN 90 у улици Војводе Степе на кп.бр. 6055/4 КО Кладово, за шта је потребно прекопати неасфалтирани коловоз улице Војводе Степе на кп.бр. 6055/4 КО Кладово; могуће је извршити прикључење објекта са кп.бр. 6921 КО Кладово прикључењем на мрежу за каналисање, одвођење и пречишћавање фекалних вода у постојећем фекалном окну Ø250mm у улици Војводе Степе на кп.бр. 6055/4 КО Кладово, те је за потребе израде прикључка на мрежу за каналисање, одвођење и пречишћавање фекалних вода потребно прекопати неасфалтирани коловоз улице Војводе Степе на кп.бр. 6055/4 КО Кладово, а отуђује се на постојећи ниво опремљености, у виђеном стању и Стицалац се не може позивати на његове физичке недостатке. Уколико се на парцели налазе водоводне и канализационе цеви или друге инсталације које треба изместити, трошкове измештања сносиће Стицалац, док стварање свих техничких услова за прикључивање будућих објеката на мрежу комуналне инфраструктуре обезбеђује Стицалац о свом трошку, а по условима које издају надлежна предузећа.
II


Стицалац се обавезује да у року од 30 (словима: тридесет) дана од дана правноснажности овог решења закључи Уговор о отуђењу грађевинског земљишта из става 1. овог решења са Општином Кладово.
III


Стицалац се обавезује да на земљишту из става 1. овог решења започне изградњу објекта у року од 3 (словима: три) године од дана потписивања уговора.
Образложење

Поступајући по захтеву Гуцић Драгана из Кладова, улица Вељка Влаховића, број 51, заведеног код овог органа под бројем 464-106/2022-III-01, Општинска управа Кладово, Одсек за имовинско-правне послове, правну помоћ и скупштинске послове је у редовном поступку, по службеној дужности, обезбедио податке из Одељења за урбанизам, грађевинарство и послове управног надзора, односно Информацију о локацији број: 353-70/2022-III-04 од 28.06.2022. године, из које је утврђено да се кп.бр. 6921 КО Кладово, налази у границама Измене и допуне Плана генералне регулациије општине Кладово („Сл. лист општине Кладово“, бр. 15/2018 и 13/2019-исправка), у оквиру IV-Урбанистичке целине: „Песак“, као површина за породично становање, да је кп.бр. 6921 КО Кладово површине 291m², нестандардна парцела јер је мања од планом прописане минималне површине од 400m², као и да се на грађевинској парцели (која је већ формирана, затечена) на површинама намењеним породичном становању, чија је површина мања од површине утврђене у посебним правилима грађења може  дозволити изградња објекта стамбене или комерцијалне намене, спратности до П+1, са два стана/два пословна простора, уз обезбеђених минимално 1ПМ/за један стан или једну пословну јединицу, индекса заузетости до 60%, са удаљењем од бочних граница грађевинске парцеле, минимално 1,0m и 2,0m и од задње границе парцеле од минимално 2,0m, с´ тим да, уколико није обезбеђена удаљеност од објекта на суседним парцелама од минимално 3,0m, није дозвољено отварање отвора стамбених просторија, а у случају изградње објекта у прекинутом низу, удаљење бочних граница парцела постоји 0m и минимално 2,5m, уз поштовање хоризонталне и вертикалне регулације суседних објеката.
У даљем току поступка, прибављена су мишљења надлежних предузећа, те је тако у извештају ЈП „Јединство“ Кладово, број 57-14/22 од 27.06.2022. године, наведено да је прикључење објекта са кп.бр. 6921 КО Кладово могуће извршити прикључењем на уличну водоводну мрежу PE DN 90 у улици Војводе Степе на кп.бр. 6055/4 КО Кладово и да је за потребе израде прикључка на уличну водоводну мрежу PE DN 90 у улици Војводе Степе потребно прекопати неасфалтирани коловоз улице Војводе Степе на кп.бр. 6055/4 КО Кладово, као и да је прикључење истог објекта на мрежу за каналисање, одвођење и пречишћавање фекалних вода могуће израдити у постојећем фекалном окну Ø250mm у улици Војводе Степе на кп.бр. 6055/4 КО Кладово, за шта је, такође, потребно прекопати неасфалтирани коловоз улице Војводе Степе на кп.бр. 6055/4 КО Кладово.

У извештају ЕПС Дистрибуција, Огранак „Електродистрибуција Зајечар“ Зајечар, Пословница Кладово, број 6/2022 од 22.08.2022. године, стоји да за поменуту кп.бр. 6921 КО Кладово постоје електроенергетски услови за прикључење стамбеног објекта на н.н. мрежу, и да за потребе напајања електричном енергијом планираног објекта треба изградити прикључак на постојећу нисконапонску мрежу, те да мерно место за регистровање испоручене електричне енергије мора бити ван комплекса објекта, тј. на линији разграничења плаца и јавне површине, а прецизни технички услови за прикључење објекта на електродистрибутивну мрежу биће дати тек када се инвеститор изјасни о захтеваној једновременој снази преко обједињене процедуре.
На основу Одлуке о разврставању грађевинског земљишта на територији Oпштине Кладово на просторне јединице – зоне („Сл. лист Општине Кладово“, бр. 1/2010 и 1/2015) утврђено је да се предметна парцела налази у трећој зони, за коју је Одлуком о тржишној вредности неизграђеног грађевинског земљишта у јавној својини Општине Кладово („Сл. лист општине Кладово“, бр. 1/2014 и 1/2015) прописана тржишна вредност - цена у износу од 100.000,00 (словима: сто хиљада) динара по једном ару.
На седници Скупштине оштине Кладово, одржаној дана 07.11.2022. године, донета је Одлука о покретању поступка отуђења неизграђеног грађевинског земљишта из јавне својине Општине Кладово, путем јавног надметања, заведена под бројем 463-28/2022-I кп.бр. 6921, улица „Војводе Степе“, остало вештачки створено неплодно земљиште, површине 0.02,91ха, земљиште у грађевинском подручју у јавној својини Општине Кладово, уписану у Листу непокретности број 3858 КО Кладово, по почетној цени у износу од 100.000,00 (словима: сто хиљада) динара по једном ару.
У складу са чланом 16. Одлуке о грађевинском земљишту („Сл. лист Општине Кладово“, бр. 1/2018, 7/2018 и 13/2019), и чланом 2. Одлуке Скупштине општине Кладово, број 463-26/2022-I о покретању поступка отуђења неизграђеног грађевинског земљишта из јавне својине Општине Кладово, од 07.11.2022. године, Комисија за прибављање и располагање непокретностима у јавној својини Општине Кладово, образована Решењем Општинског већа Општине Кладово, бр. 02-20/2016-II од 29.06.2016. године, о образовању Комисије за прибављање и располагање непокретностима у јавној својини Општине Кладово и Решењем Општинског већа Општине Кладово бр. 02-13/2021-II од 06.07.2021. године о разрешењу и именовању члана Комисије за прибављање и располагање непокретностима у јавној својини Општине Кладово, је на седници, одржаној дана 10.11.2022. године, расписала Оглас, заведен под бројем 463-30/2022-I, за јавно надметање ради отуђења неизграђеног грађевинског земљишта из јавне својине Општине Кладово и то за кп.бр. 6921, улица „Војводе Степе“, остало вештачки створено неплодно земљиште, површине 0.02,91ха, земљиште у грађевинском подручју у јавној својини Општине Кладово, уписану у Листу непокретности број 3858 КО Кладово, по почетној цени у износу од 100.000,00 (словима: сто хиљада) динара по једном ару, а који је истог дана објављен у локалним средствима јавног информисања и на огласној табли у згради Општинске управе Кладово. 
На седници одржаној, дана 12.12.2021. године, поменута Комисија за прибављање и располагање непокретностима у јавној својини Општине Кладово, утврдила је да су, по расписаном Огласу број 463-30/2022-I за јавно надметање ради отуђења неизграђеног грађевинског земљишта из јавне својине Општине Кладово и то за кп.бр. 6921, улица „Војводе Степе“, остало вештачки створено неплодно земљиште, површине 0.02,91ха, земљиште у грађевинском подручју у јавној својини Општине Кладово, уписану у Листу непокретности број 3858 КО Кладово, пристигле две уредне, благовремене и потпуне пријаве са уплаћеним депозитом и то: пријава Драгана (Милан) Гуцића из Кладова, ул. Вељка Влаховића, бр. 51, број пријаве: 463-39/2022-III-01 и пријава Бојана (Иван) Рошкића из Кладова, ул. 22. септембар, бр. 69, број пријаве: 463-40/2022-III-01. 
С´обзиром да је Драган (Милан) Гуцић из Кладова, ул. Вељка Влаховића, бр. 51, на јавном надметању понудио највећи износ – цену од 102.000,00 (словима: сто две хиљаде) динара по 1 (словима: једном) ару, што за површину од 0.02,91ха укупно износи 296.820,00 (словима: двеста деведесет шест хиљада осамсто двадесет) динара, Комисија је записнички констатовала да исти испуњава услове за стицање предметне непокретности.


На основу свега напред наведеног, применом члана 99. став 1. став 2. и став 13. Закона о планирању и изградњи („Сл. гласник  РС“, бр. 72/2009; 81/2009-испр.64/2010-одлука УС; 24/2011; 121/2012; 42/2013-одлука УС; 54/2013-одлука УС; 98/2013-одлука УС; 132/2014, 145/2014, 83/2018, 31/2019, 9/2020 и 52/2021), члана 136. и члана 137. Закона о општем управном поступку („Сл. гласник РС“, бр. 18/2016 и 95/2018-аутентично тумачење) и члана 13. став 1. и члана 14. Одлуке о грађевинском земљишту („Сл. лист Општине Кладово“, бр 1/2018, 7/2018 и 13/2019), одлучено је као у диспозитиву.

УПУТСТВО О ПРАВНОМ СРЕДСТВУ: Против овог решења се не може изјавити жалба, али се може покренути управни спор тужбом код Управног суда у Београду у рокуод 30 (словима: тридесет) дана од дана пријема решења.
Број:463-18/2023-I_

У Кладову22.02.2023. године
СКУПШТИНА ОПШТИНЕ КЛАДОВО

Секретар                                                                                                  Председник

Бранислав Јордачевић                                                                     Арежина Радован
